એવા જ એક જોમવંતા અને હજુ જિંદગીની અર્ધી સદીના આરે ઉભેલા તેજસ્વી ફિલ્મકાર- ડિરેક્ટર-સંવાદલેખક-ગીતકાર એવા સંજય છેલને પણ એ સંદર્ભમાં યાદ કરવા પડે. છેલ-પરેશની જોડીવાળા સ્વ.છેલ વાયડાના એ બહુમુખી પ્રતિભા ધરાવતા સોહામણા પુત્ર વળી શબ્દોના ખેલંદા પણ છે. તખ્તા પરનું એમનું ભજવાયેલું પહેલું નાટક- ‘ઉભી ચાવી-આડી ચાવી’. 30 જેટલી ટીવી સિરીયલ્સ પણ એમના નામે તો કેટલાક પ્રખ્યાત હિંદી ફિલ્મી ગીતો પણ એમની કલમમાંથી સર્યા. અનેક હિંદી ફિલમોના સંવાદો એમણે લખ્યા અને ‘ખૂબસુરત’જેવી ફિલમો એમણે ડાઇરેક્ટ પણ કરી.